Социалистичный реализм

В серединѣ монументалной композиции вождѣ пролетариата Ленин и Сталин, а тыж селянка, пролетарь и вояк, вшиткы замѣряны у свѣтлу будучность, повны героичного порыва — типовый соцреалистичный кич
Социалистичный реализм, покуртано соцреализм — умѣлецкый метод литературы и умѣня, в основѣ котрого лежить естетичне зображѣня социалистично усвѣдомленой концепции свѣта и чоловѣка в добѣ боя за установлѣня и выбудованя социалистичного сполоченства. Зображѣня живота в свѣтлѣ идеалох социализма е главным обсягом и умѣлецко-штруктурнов основов умѣня социалистичного реализма. Его взник и розвой вяже ся росширѣньом социалистичных идей в розличных державах по мѣрѣ розвою револучного робочого руху.Социалистический реализм.

История
Понятя социалистичного реализма было закрѣплено 1. Всесоюзным зъѣздом совѣтскых писателей (1934), на котром Горькый говорив о новом методѣ як о творчой програмѣ, напряменой на реализацию револучных гуманистичных идей.

В 1930-50-х роках понятя социалистичного реализма подлягло в даякой мѣрѣ догматизации и вулгаризации, котра мала быти одстранена в далшых роках.УСЭС, том 3, с. 248..

Росширѣня и цѣль
Понятя социалистичного реализма было означене як интернационалне. По росширѣню зоны вплыву СССР вшыткы совѣтскы практикы были перевзяты в иншых державах совѣтской зоны. Понятя соцреализма давало напрямны директивы про умѣлцьох и можность контроловати и ограничовати их творчу слободу з боку влады. Означѣня соцреализма давали можность широкого трактованя декларованых принципох и тым способом осуджѣня и заказу нежаданых умѣлецкых дѣл.

Жерела и одказы
 Социалистический реализм. //Большая советская энциклопедия 
 УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. 

 Референции 

Катеґорія:Умелецькы напрямы